《贺新郎 送家广陵下第南归海宁兼以志慰》
清代·陈维崧

槐影摇清夏。送君行、红亭绿酒，轻衫细马。家世沙堤兼绣戟，谁轻旧知名者。

况彩笔、凭陵骚雅。月殿桂华新掇取，准金台、买骏重论价。

又迟尔，三年也。

真珠莫惜离筵泻。尽人间、群儿自贵，底须悲诧。昨见垂杨词几阕，诉尽雨昏烟嫁。

空叹息、娉婷入画。自古柳为天上宿，踠长条、定遣笼鸳瓦。

会相见，龙墀下。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。